Vindmølleproducenten Vestas og Aalborg universitet indleder samarbejde om forskningsprogram.

Projektet, der har titlen Vestas Power Programme, er det mest omfattende samarbejde mellem en vindmølleproducent og et universitet til dato. Vestas og Aalborg universitet vil sammen bruge de næste fem år på at styrke forskning og udvikling indenfor vindkraftsindustrien. Vestas Power Programme yder igennem de kommende fem år støtte til tre forskningsprogrammer, som tilsammen vil omfatte mindst ti Ph.d-projekter. Desuden vil der blive uddelt en række legater til kandidatstuderende ved Aalborg Universitet.